text: бөлей жөнақынұлы демесінов (1943 жылы туған, түрікменстан, мары облысы) биология ғылымдарының докторы (1984), профессор (1985), түрікмен ауыл шаруашылығы ғылым академиясының корреспондент мүшесі. уфа ауыл шаруашылығы институтын бітірген (1968). ғылыми жұмыстарының негізгі бағыты шөл-шөлейтті жерлерде мал тұқымының өнімділігін арттыру. оның үлкен бір зерттеу нысаны маңғыстау өлкесінде асыл тұқымды ахалтеке жылқыларын жергілікті адай жылқысымен будандастырып, сапалы тұқым алу; елтірісі бағалы қаракөл қойын осы өңірде өсіріп, жерсіндіру. демесіновтің осы мәселелер жөніндегі бағалы ұсыныстары мен ғылыми жаңалықтары маңғыстау облысы мал шаруашылығында, оңтүстік қазақстан облыстарында, сондай-ақ мал тұқымын асылдандыру жөніндегі тәжірибелері тмд елдерінде кеңінен қолданылады.